PMIndiaData/PMIndiaSum huggingface dataset:
ஆப்கானிஸ்தானின் தலைமை நிர்வாகி டாக்டர் அப்துல்லா அப்துல்லாவுடன் பிரதமர் சந்திப்பு

ஆப்கானிஸ்தானின் தலைமை நிர்வாகி (தலைமை செயல் தலைவர்) டாக்டர் அப்துல்லா அப்துல்லா-வை பிரதமர் திரு. நரேந்திர மோடி இன்று மதியம் சந்தித்தார். இரண்டு நாள் அரசுமுறைப் பயணமாக இந்தியா வந்துள்ள டாக்டர் அப்துல்லா-வுக்கு பிரதமர் உற்சாக வரவேற்பை தெரிவித்தார். இந்தியா மற்றும் ஆப்கானிஸ்தான் இடையே நெருக்கமான மற்றும் பலமான பல்முனை பாதுகாப்பு ஒத்துழைப்பு இருப்பதை இரு தலைவர்களும் உறுதிப்படுத்தினர். புதுதில்லியில் அண்மையில் நடைபெற்ற இருதரப்பு பாதுகாப்பு ஒத்துழைப்பு கவுன்சில் கூட்டத்தின்போது, புதிய வளர்ச்சி ஒத்துழைப்புக்கான அறிவிப்பை வெளியிட்டது போன்ற வலுப்பட்டுவரும் ஒத்துழைப்பை இரு தலைவர்களும் வரவேற்றனர். இருதரப்பு பொருளாதார மற்றும் வளர்ச்சி ஒத்துழைப்பை வலுப்படுத்துவது மற்றும் இந்த விவகாரத்தில் அளப்பரிய வாய்ப்புகள் இருப்பது குறித்து அவர்கள் விவாதித்தனர். ஆப்கானிஸ்தானில் கட்டமைப்பு வளர்ச்சிக்கும், திறன் வளர்ப்புக்கும் தொடர்ந்து இந்தியா ஆதரவு அளித்துவருவதற்கு ஆப்கானிஸ்தான் அரசின் தீவிர வரவேற்பை அப்துல்லா வெளிப்படுத்தினார். அமைதியான, ஒருங்கிணைந்த, வளமான, உள்ளடக்கிய மற்றும் ஜனநாயக முறையிலான ஆப்கானிஸ்தானை உருவாக்க ஆப்கானிஸ்தான் அரசு மேற்கொண்டுவரும் முயற்சிகளுக்கு முழு ஆதரவு அளிப்பது என்பதில் இந்தியா உறுதியுடன் இருப்பதாக பிரதமர் தெரிவித்தார். ஆப்கானிஸ்தான் மற்றும் விரிவுபட்ட பிராந்தியத்தில் நிலவும் பாதுகாப்பு சூழ்நிலை குறித்து இரு தலைவர்களும் கருத்துக்களைப் பரிமாறிக் கொண்டனர். மேலும், இந்த விவகாரத்தில், நெருங்கிய ஒருங்கிணைப்பு மற்றும் ஒத்துழைப்பை தொடர்வது என்று இரு தலைவர்களும் ஒப்புக் கொண்டனர். இந்த சந்திப்பின் இறுதியில், இரு தலைவர்கள் முன்னிலையில், காவல் பயிற்சி மற்றும் வளர்ச்சிக்கான தொழில்நுட்ப ஒத்துழைப்புக்கு புரிந்துணர்வு உடன்படிக்கை பரிமாறிக் கொள்ளப்பட்டது. ஆப்கானிஸ்தானைச் சேர்ந்த தலைசிறந்த கைவினைக் கலைஞரால் உருவாக்கப்பட்ட மொசைக் உருவப்படத்தை தன்னிடம் வழங்கிய டாக்டர் அப்துல்லாவுக்கு பிரதமர் நன்றியை தெரிவித்துக் கொண்டார்.
இந்திய ஜப்பானிய தொழில் தலைவர்கள் மாநாட்டில் பிரதமர் உரை

பாரதப் பிரதமர் திரு நரேந்திர மோடி அவர்களும், ஜப்பான் பிரதமர் திரு ஷின்சோ அபே அவர்களும், புது தில்லியில் நடந்த இந்திய ஜப்பானிய தொழில் தலைவர்களின் மாநாட்டில் கலந்து கொண்டனர். பிரதமர் தனது உரையில், உயர் வேக ரயில்களில் மட்டுமல்ல, உயர் வேக வளர்ச்சியிலும் இந்தியாவும் ஜப்பானும் இணைந்து முன்னேற வேண்டும் என்றார். கடந்த ஆண்டு தனது ஜப்பான் பயணத்தை நினைவு கூர்ந்த பிரதமர், இந்தியாவில் 35 பில்லியன் டாலர்கள் முதலீடு செய்ய ஜப்பான் முன்வந்ததை குறிப்பிட்டார். அந்தத் தொகை பலரை வியப்பில் ஆழ்த்தியது என்று குறிப்பிட்ட பிரதமர், ஆனால், குறுகிய காலத்துக்குள் நினைத்துப் பார்க்க முடியாத முன்னேற்றம் ஏற்பட்டுள்ளது என்றும், இந்த முதலீட்டின் தடங்கள் இந்தியாவில் தெரியத் தொடங்கியிருக்கிறது என்றும் குறிப்பிட்டார். இந்தியாவின் மேக் இன் இந்தியா திட்டம், இந்தியாவில் மட்டுமல்ல, ஜப்பானிலும் முன்னேறி வருவதாக குறிப்பிட்டார். கொள்கை அளவில் கடந்த ஆண்டு தொடங்கப்பட்ட ஜப்பான் ப்ளஸ் திட்டமும் பெரும் முன்னேற்றம் அடைந்து வருவதாக தெரிவித்தார். உலகப் பொருளாதாரம் தேக்க நிலையை அடைந்து வரும் நிலையிலும், இந்தியா மற்றும் ஜப்பானிய பொருளாதாரங்கள் நல்ல முன்னேற்றம் அடைந்து வருவதை பொருளாதார புள்ளி விபரங்கள் தெரிவிப்பதாக பிரதமர் குறிப்பிட்டார். இந்தியா சாத்தியங்களுக்கான நாடு என்றார் பிரதமர். இந்தியாவின் பொருளாதார திருப்பு முனைகளில் ஜப்பான் ஒரு முக்கிய பங்கு வகிக்கிறது என்று குறிப்பிட்ட பிரதமர், மாருதி கார் மற்றும் பிரத்யேக சரக்குப் பாதையை உதாரணமாகக் கூறினார்.
ஜெய்ப்பூரில் பிரதமர் நகர உட்கட்டமைப்பு திட்டங்களுக்கு அடிக்கல் நாட்டினார்; பிரதமரின் முன்னிலையில் பல்வேறு நலத்திட்டங்களின் பயனாளிகள் தங்கள் அனுபவங்களை பரிமாறினர்; பொது மக்கள் கூட்டத்தில் உரையாற்றினார்.

ஜெய்ப்பூரில் ஏற்பாடு செய்யப்பட்டிருந்த பொது கூட்டத்தில் பிரதமர் திரு. நரேந்திர மோடி இன்று உரையாற்றினார். ராஜஸ்தான் மாநிலத்திற்கான 13 நகர்புற உட்கட்டமைப்பு திட்டங்களுக்கு அடிக்கல் நாட்டும் வகையில் கல்வெட்டை திரனதுவைத்தர். பிரதமரின் முன்னிலையில், மத்திய அரசு மற்றும் ராஜஸ்தான் மாநில அரசின் நலத்திட்டங்களின் பயனாளிகள் தங்களின் அனுபவங்களை பகிர்ந்து கொள்ளும் காணொளி திரை காட்சி திரையிடப்பட்டது. இந்த திரை காட்சியை ராஜஸ்தான் மாநில முதல் அமைச்சர் திருமதி. வசுந்தரா ராஜே வழங்கினார். பிரதமர் இலவச எரிவாயு திட்டம், பிரதமர் முத்ரா திட்டம், பிரதமர் வீட்டு வசதி திட்டம் உள்ளிட்ட பலவேறு திட்ட பயனாளிகள் இதில் பங்கேற்றனர். பெருமளவு கூடியிருந்த மக்கள் கூட்டத்தில் உரையாற்றிய பிரதமர், ராஜஸ்தான் மக்கள் தங்களின் விருந்தாளிகளை எவ்வாறு வரவேற்கின்றனர் என்பதை தான் முதல் முறையாக இன்று தான் காண்பதாக கூறினார். கடந்த சில ஆண்டுகளில் இந்த மாநிலத்தில் ஏற்பட்டுள்ள வளர்ச்சியின் உண்மையை பார்வையாளர்கள் காணலாம் என்று கூறினார். ராஜஸ்தானை தைரியத்தின் மண் என்று குறிப்பிட்ட பிரதமர், இயற்கையோடு ஒத்து வாழ்வதாகட்டும் அல்லது நமது தேசத்தை காப்பதாகட்டும் ராஜஸ்தான் என்றும் முன்னோடியாக திகழ்கிறது என்றார். ராஜஸ்தான் மாநில முதல் அமைச்சர் திருமதி. வசுந்தரா ராஜேவை பாராட்டிய பிரதமர் அம்மாநிலத்தின் பணி முறையையே அவர் மாற்றியுள்ளதாக கூறினார். ராஜஸ்தான் மாநிலத்தின் வளர்ச்சிக்காக மத்திய அரசும் மாநில அரசும் இணைந்து பணிபுரிந்து வருகிறது என்று கூறினார். இங்கு கூடியிருக்கும் அனைவரும் இன்று காணொளிப்பதிவில் வந்த அனைத்து பயனாளிகளின் மகிழ்ச்சிக்கும் சாட்சியாக உள்ளனர். விவசாயிகளின் நன்மைக்காக மத்திய அரசு எவ்வாறு பணிபுரிந்து வருகிறது என்பதை பிரதமர் விவரித்து பேசினார். தற்போதைய கரிப் பருவத்தில் பல்வேறு பயிர்களின் குறைந்தபட்ச ஆதரவு விலை அதிகரிக்கப்பட்டுள்ளதை பற்றி எடுத்துக்கூறினார். தூய்மை இந்தியா இயக்கம், மக்கள் நிதி திட்டம், பிரதமர் வீட்டு வசதி திட்டம், முத்ரா திட்டம், இலவச எரிவாயுத் திட்டம், சுகாதார திட்டம் போன்ற பல்வேறு மத்திய அரசின் திட்டங்கள் ராஜஸ்தான் மாநிலத்தில் எந்த அளவிற்கு நடைமுறைபடுத்தப்பட்டு வருகிறது என்பது குறித்து விவரித்தார். அடுத்த ஆண்டு ராஜஸ்தான் மாநிலம் 70 ஆண்டுகளை பூர்த்தி செய்ய உள்ளதை சுட்டிக்காட்டிய பிரதமர் வளர்ச்சி அடைந்த ராஜஸ்தானை உருவாக்க நாம் எடுத்துக்கொண்ட உறுதியை மீண்டும் உறுதிப்படுத்துவோம், இது புதிய இந்தியாவை உருவாக்குவதில் முக்கிய பங்கு வகிக்கும் என்று கூறினார்.
பூட்டானில் புனாட்சங்ச்சு II நீர் மின்சக்தி திட்டத்துக்கான மாற்றியமைக்கப்பட்ட செலவின்  மதிப்பீட்டுக்கு அமைச்சரவை ஒப்புதல்

பிரதமர் திரு நரேந்திர மோடி தலைமையிலான அமைச்சரவை பூட்டானில் 1,020 மெகாவாட் திறன் கொண்ட புனாட்சங்ச்சு II நீர் மின்சக்தி திட்டத்துக்கான ரூ. 7,290.62 கோடியாக மாற்றியமைக்கப்பட்ட செலவின மதிப்பீட்டுக்கு ஒப்புதல் அளித்தது. இந்த நிலையில் இந்த்த் திட்டத்திற்கான செலவின உயர்வு ரூ. 3,512.82 கோடியாகும். இந்த திட்டத்தில் கிடைக்கும் உபரி மின்சக்தி இந்தியாவுக்கு வழங்கப்படும். இதனால் நாட்டிற்க கிடைக்கும் மின்சார அளவு உயரும். இதனை அடுத்து திட்டப் பணிகள் தடையின்றி முன்னேற வாய்ப்புகள் ஏற்படும். பின்னணி: 2010 ஏப்ரல் மாதம் இந்தியாவுக்கும் பூட்டானுக்கும் இடையே புனாட்சங்ச்சு II நீர் மின்சக்தி திட்டத்தை செயல்படுத்த இருதரப்பு ஒப்பந்தம் ரூ. 3,777.8 கோடி மதிப்பீட்டில் (2009 மார்ச் விலைகள் அடிப்படையில்) ஏற்பட்டது. இதில் இந்திய அரசு 30 சதவீதத்தை மானியமாகவும் 70 சதவீதத்தை கடனாகவும் வழங்கும். கடன் தொகைக்கு ஆண்டுக்கு 10 சதவீத வட்டியுடன் 30 சமமான 6 மாதகால தவணைகளில் செலுத்தப்பட வேண்டும் என ஒப்புக் கொள்ளப்பட்டது. மதிப்பீட்டு செலவின உயர்வு 2009 மார்ச் முதல் 2015 மார்ச் வரை ஏற்பட்ட பணவீக்கம் காரணமானதாகும். மேலும் தரை நிலை மின் உற்பத்தி நிலையத்திற்கு பதிலாக நிலத்தடி உற்பத்தி நிலையம் அமைத்தல், உற்பத்தி திறனை 990 மெகாவாட்டிலிருந்து 1,020 மெகாவாட்டாக உயர்த்துதல், பூட்டான் தேசிய மின்கட்டமைப்பு பெருந்திட்டத்தின் கூடுதல் தேவைகள், திட்ட அமலாக்கத்தின் போது ஏற்பட்ட எதிர்மறையான புவியியல் நிலைமைகள் ஆகியனவும் திட்டச் செலவின மதிப்பீடு உயர்வதற்கு காரணங்களாகும்.
சில வகை தாதுப்பொருட்களுக்கான ராயல்டி தொகையை நிர்ணயிக்க, சுரங்கங்கள் மற்றும் தாதுப் பொருட்கள் (மேம்பாடு மற்றும் முறைப்படுத்துதல்) சட்டம் 1957-ல் 2-வது அட்டவணையில் திருத்தங்களை மேற்கொள்ள மத்திய அமைச்சரவை ஒப்புதல்

பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், க்ளூக்கோநைட், பொட்டாஷ், எமரால்டு, பிளாட்டினம் வகை உலோகங்கள், அன்டாலுசைட், சிலிமனைட் மற்றும் மாலிப்டினம் போன்ற தாதுப்பொருட்களுக்கான ராயல்டி தொகையை நிர்ணயிக்க ஏதுவாக, சுரங்கங்கள் மற்றும் தாதுப் பொருட்கள் (மேம்பாடு மற்றும் முறைப்படுத்துதல்) சட்டம் 1957-ல் 2-வது அட்டவணையில் திருத்தங்களை மேற்கொள்ள ஒப்புதல் அளிக்கப்பட்டது. மேற்குறிப்பிட்ட தாதுப்பொருள் சுரங்கங்கள் ஏலத்தில் விடப்படுவதை உறுதி செய்வதோடு அவற்றின் இறக்குமதியையும் கணிசமாக குறைப்பதுடன், சுரங்கத்துறையில் அதிகாரமளித்தலுக்கான வாய்ப்புகளையும் இந்த அனுமதி உறுதி செய்யும். மேலும் சமுதாயத்தின் பெரும்பாலானோரின் உள்ளார்ந்த வளர்ச்சியை உறுதி செய்யவும் இது உதவும். இறக்குமதி குறைக்கப்படுவதுடன் அந்நியச் செலாவணியை சேமிக்கவும் இந்த அனுமதி வகை செய்யும். மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1804282 —–
அடோப் தலைவர் மற்றும் தலைமை செயல் அதிகாரி திரு சாந்தனு நாராயண் உடன் பிரதமர் சந்திப்பு

அடோப் தலைவர் மற்றும் தலைமை செயல் அதிகாரி திரு சாந்தனு நாராயணை பிரதமர் திரு நரேந்திர மோடி இன்று சந்தித்தார். இந்தியாவுடனான அடோப் நிறுவனத்தின் தற்போதைய கூட்டு மற்றும் எதிர்கால முதலீட்டு திட்டங்கள் குறித்து அவர்கள் விவாதித்தனர். இந்தியாவின் முன்னணி திட்டமான டிஜிட்டல் இந்தியா மற்றும் சுகாதாரம், கல்வி மற்றும் ஆராய்ச்சி மற்றும் மேம்பாடு ஆகிய துறைகளில் வளர்ந்து வரும் தொழில் நுட்பங்களை பயன்படுத்துவது குறித்தும் அவர்கள் ஆலோசித்தனர்.
ஆயுஷ்மான் பாரத் திட்டத்தின்கீழ் செயல்படுத்தப்பட உள்ள சுகாதார காப்பீட்டுத் திட்டத்தை தொடங்குவதற்கான ஏற்பாடுகள் குறித்து பிரதமர் ஆய்வு

மத்திய அரசின் ஆயுஷ்மான் பாரத் திட்டத்தின்கீழ் செயல்படுத்தப்பட உள்ள சுகாதார காப்பீட்டுத் திட்டத்தை தொடங்குவதற்கான ஏற்பாடுகளில் ஏற்பட்டுள்ள முன்னேற்றம் குறித்து பிரதமர் திரு. நரேந்திர மோடி இன்று (04.08.2018) ஆய்வு செய்தார். இந்தத் திட்டத்தின்கீழ், ஒவ்வொரு குடும்பத்திற்கும் தலா ரூ.5 லட்சம் வரை சுகாதார காப்பீடு வழங்க வகை செய்யப்பட்டுள்ளது. 10 கோடிக்கும் மேற்பட்ட ஏழை எளிய குடும்பங்களை சேர்ந்தவர்களுக்கு, தரமான, அதிநவீன சுகாதார சேவைகள் கிடைக்கச் செய்யும் வகையில், இந்தக் காப்பீட்டுத் திட்டம் செயல்படுத்தப்பட உள்ளது. மத்திய சுகாதார மற்றும் குடும்பநலத் துறை, நித்தி ஆயோக் மற்றும் பிரதமர் அலுவலக உயரதிகாரிகள் இந்த ஆய்வுக் கூட்டத்தில் பங்கேற்று, சுகாதார காப்பீட்டு திட்டத்திற்கான தொழில்நுட்ப கட்டமைப்பு வசதிகள் மேம்பாடு மற்றும் மாநிலங்களில் மேற்கொள்ளப்பட்டுள்ள ஆயத்தப் பணிகள் உள்ளிட்ட பல்வேறு அம்சங்கள் குறித்து பிரதமரிடம் எடுத்துரைத்தனர். சத்திஸ்கர் மாநிலத்தில் உள்ள முன்னேற்றத்தை விரும்பும் பிஜப்பூர் மாவட்டத்தில், கடந்த ஏப்ரல் மாதம் அம்பேத்கர் ஜெயந்தியை ஒட்டி நடைபெற்ற விழாவில், ஆயுஷ்மான் பாரத் திட்டத்தில் முதலாவது “சுகாதாரம் மற்றும் நலவாழ்வு மையத்தை” பிரதமர் தொடங்கிவைத்தது குறிப்பிடத்தக்கது.
பாரம்பரிய மருத்துவமுறைகள் மற்றும் ஹோமியோபதி துறையில் இந்தியா – பொலிவியா இடையேயான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்

பிரதமர் திரு.நரேந்திரமோடி தலைமையில் நடைபெற்ற மத்திய அமைச்சரவைக் கூட்டத்தில், பாரம்பரிய மருத்துவமுறைகள் மற்றும் ஹோமியோபதி துறையில், இந்தியா – பொலிவியா இடையேயான புரிந்துணர்வு ஒப்பந்தத்திற்கு ஒப்புதல் அளிக்கப்பட்டது. இந்த புரிந்துணர்வு ஒப்பந்தம் மார்ச் 2019-ல் பொலிவியாவில் கையெழுத்தானது.
நாடாளுமன்ற பட்ஜெட் கூட்டத் தொடரின் இரண்டாவது அமர்வுக்கு முன் – பத்திரிக்கையாளர்களுடன் பிரதமர் ஆற்றிய உரை

அன்பார்ந்த நண்பர்களே, நாடாளுமன்ற பட்ஜெட் கூட்டத்தொடரில் விடுவிக்கப்பட்ட இடைவெளிக்கு பின் நாம் அனைவரும் மீண்டும் சந்திக்கிறோம். நிதிநிலை அறிக்கை குறித்து விரிவான விவாதம் நடைபெற உள்ளது. இந்த விவாதம் தரமாக அமையும் என்று நான் உறுதியாக உள்ளேன். நலிந்தோர் நலன் சார்ந்த பிரச்சினைகளுக்கு அதிக கவனம் செலுத்தப்படும். சரக்கு மற்றும் சேவை வரி நல்ல பலன்களை அளிக்கும் என்று நாம் நம்புகிறோம். அனைத்து மாநிலங்களும் இதற்கு நல்ல முறையில் ஒத்துழைப்பு அளித்த்தே இதற்கு முக்கியக் காரணமாகும். அனைத்து அரசியல் கட்சிகளும் இது குறித்து நல்ல முடிவுகளையே தரும் என்று நம்புவதோடு, அவர்களின் பதிலும் ஒத்துழைக்கும் வகையில் அமைந்துள்ளது. இது தொடர்பாக ஜனநாயக முறையில் விரிவான விவாதங்கள் நடத்தி, முடிவுக்கு வந்த பின்பே நாங்கள் இந்த திசையை நோக்கி பயணிக்கிறோம். இந்த அவையில் சரக்கு மற்றும் சேவை வரி அமல்படுத்துவதற்கான அனைத்து ஒத்துழைப்பையையும் உறுதி செய்ய முயற்சி எடுக்கப்படும். உங்கள் அனைவருக்கும் மீண்டும் ஒரு முறை எனது நன்றியை தெரிவித்துக் கொள்கிறேன்.
மகா சிவராத்திரியை முன்னிட்டு பிரதமர் வாழ்த்து

மகா சிவராத்திரியை முன்னிட்டு பிரதமர் திரு. நரேந்திர மோடி நாட்டு மக்களுக்கு தனது வாழ்த்துகளை தெரிவித்துள்ளார். “महाशिवरात्रि के इस पावन पर्व पर देशवासियों को हार्दिक शुभकामनाएं। ” (மகாசிவராத்திரி என்றும் இந்த மங்கலமான நன்னாளில் நாட்டு மக்களுக்கு என் இதயம் கனிந்த வாழ்த்துகள்) என்று பிரதமர் குறிப்பிட்டுள்ளார்.
சர்வதேச எரிசக்தி முகமையின் கீழ் உள்ள மேம்பட்ட மோட்டார் எரிபொருள் தொழில்நுட்பம் ஒருங்கிணைப்பு திட்டத்தில் இந்தியா உறுப்பினராக சேர மத்திய அமைச்சரவை ஒப்புதல்

சர்வதேச எரிசக்தி முகமையின் கீழ் உள்ள மேம்பட்ட மோட்டார் எரிபொருள் தொழில்நுட்பம் ஒருங்கிணைப்பு திட்டத்தில் இந்தியா மே 9, 2018 அன்று உறுப்பினராக சேர்ந்ததற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. சர்வதேச எரிசக்தி முகமையின் கீழ் இயங்கும் இந்த மேம்பட்ட மோட்டார் எரிபொருள் தொழில்நுட்பம் ஒருங்கிணைப்பு திட்டத்தில் இந்தியா மார்ச் 30, 2017-ல் முதல் “கூட்டமைப்பு” அந்தஸ்தில் இருந்து வருகிறது.
குழந்தைகளுக்கான வீரதீரச் செயல்களுக்கான விருதுகளை பிரதமர் வழங்கினார்.

பிரதமர் திரு நரேந்திர மோடி அவர்கள், 25 குழந்தைகளுக்கு வீரதீரச் செயல்களுக்கான விருதுகளை வழங்கினார். விருதுகள் பெற்ற குழந்தைகளையும், அவர்கள் பெற்றோர்களையும் பாராட்டிய பிரதமர், அவர்களின் சமயோசித புத்தி, தியாகம், மற்றும் சக மனிதர்களுக்கான அக்கறை ஆகியவை அவர்களின் வீரதீரச் செயல்களின் முக்கிய அங்கம் என்று குறிப்பிட்டார். விருது பெற்றவர்களுக்கு இந்த வீரதீரச் செயல்கள் அவர்கள் வாழ்க்கையின் முடிவான செயலாக இருந்து விடக் கூடாது என்றார். மாறி வரும் வாழ்க்கையில், அந்தக் குழந்தைகள் தங்கள் வாழ்வை பெருக்கி, சமூகத்துக்கு தங்களால் இயன்ற பணியைச் செய்ய வேண்டும் என்றார். இன்று வெளியிடப்பட்ட வீரதீரச் செயல்களுக்கான விருதுகளைப் பெற்றோர் குறித்த புத்தகம், இது குறித்து பேசுவதாக பிரதமர் குறிப்பிட்டார். பெண்கள் மற்றும் குழந்தைகள் நலத்துறை அமைச்சர் திருமதி மேனகா காந்தி உடனிருந்தார். இந்திய குழந்தைகள் நல வாரியம் வியத்தகு வீரதீரச் செயல்களை புரிந்த குழந்தைகளுக்கு விருதளிப்பதன் மூலம் மற்ற குழந்தைகளுக்கு ஊக்கமளிப்பதற்காக இந்த விருதுகளை உருவாக்கியது.
பிரபல கமக கலைஞரும், பத்மஸ்ரீ விருது பெற்றவருமான திரு ஹெச்.ஆர். கேசவ மூர்த்தியின் மறைவிற்கு பிரதமர் இரங்கல்

பிரபல கமக கலைஞரும், பத்மஸ்ரீ விருது பெற்றவருமான திரு ஹெச்.ஆர். கேசவ மூர்த்தியின் மறைவிற்கு பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார். அவர் வெளியிட்டுள்ள ட்விட்டர் செய்தியில் கூறியிருப்பதாவது: “கமக கலையையும், கர்நாடக மாநிலத்தின் தனித்துவமான கலாச்சாரத்தையும் பிரபலப்படுத்துவதற்கு திரு ஹெச்.ஆர். கேசவமூர்த்தி மேற்கொண்ட முயற்சிகளுக்காக நாம் என்றும் அவரை நினைவில் கொள்வோம். ஏராளமான மாணவர்களுக்கு தலைசிறந்த வழிகாட்டியாகவும் அவர் நினைவுகூரப்படுவார். அவரது மறைவினால் மிக துயரடைந்தேன். அன்னாரது குடும்பத்தினருக்கும், நலவிரும்பிகளுக்கும் எனது இரங்கல்கள். ஓம் சாந்தி.”
மத்திய ஆசிய நாடுகளின் வெளியுறவு அமைச்சர்கள் பிரதமரை சந்தித்தனர்

கஜக்ஸ்தான், கிர்கிஸ் குடியரசு, தஜிக்ஸ்தான், துர்க்மெனிஸ்தான், உஸ்பெகிஸ்தான் வெளியுறவு அமைச்சர்கள் டிசம்பர் 20, 2021 அன்று பிரதமர் திரு நரேந்திர மோடியை சந்தித்தனர். மூன்றாவது இந்தியா-மத்திய ஆசியா பேச்சுவார்த்தை கூட்டத்தில் பங்கேற்பதற்காக மத்திய ஆசிய நாடுகளின் வெளியுறவு அமைச்சர்கள் புதுதில்லிக்கு வருகை தந்துள்ளனர். தங்கள் நாடுகளின் குடியரசுத் தலைவர்கள் தெரிவித்த வாழ்த்துச் செய்திகளை மத்திய ஆசிய வெளியுறவு அமைச்சர்கள் , பிரதமர் மோடியிடம் தெரிவித்தனர். தங்கள் நாட்டு தலைவர்கள் இந்தியாவுடனான உறவுகளை மேலும் வலுப்படுத்தத் தயாராக இருப்பதையும் வலியுறுத்தினர். வணிகம், போக்குவரத்துத் தொடர்பு, வளர்ச்சி பங்களிப்பு, ஆப்கானிஸ்தான் நிலைமை உள்பட பிராந்திய நிகழ்வுப் போக்குகள் ஆகியவற்றில் கவனம் செலுத்தப்பட்டு, இந்திய வெளியுறவு அமைச்சர் தலைமையில் 2021,டிசம்பர் 18-19 தேதிகளில் நடைபெற்ற இந்தியா-மத்திய ஆசிய பேச்சுவார்த்தையின் தீர்மானங்கள் குறித்துப் பிரதமரிடம் அவர்கள் எடுத்துரைத்தனர். இந்தியாவின் ‘விரிவடைந்த அண்டை நாடுகள்’ என்பதன் பகுதியாக உள்ள மத்திய ஆசிய நாடுகளுடனான நீடித்து நிலைக்கும் உறவுகளுக்கு இந்தியா முக்கியத்துவம் அளிப்பதை பிரதமர் வலியுறுத்தினார். இந்நாடுகளுக்கான 30-வது சுதந்திர தினம் இந்த ஆண்டு கொண்டாடப்படுவதை அடுத்து இந்த அமைச்சர்களிடம் தமது வாழ்த்துக்களைத் தெரி்வித்தார். 2015-ல் மத்திய ஆசிய நாடுகள் அனைத்திற்கும் அதைத் தொடர்ந்து கஜக்ஸ்தான், உஸ்பெகிஸ்தான், கிர்கிஸ் குடியரசு ஆகியவற்றுக்கும் தமது பயணங்களை அவர் நினைவுகூர்ந்தார். இந்த பிராந்தியத்தில் இந்தியத் திரைப்படங்கள், இசை, யோகா மற்றும் பிற பிரபலமாக இருப்பதை தெரிவித்த பிரதமர், இந்தியா- மத்திய ஆசியா இடையே மக்கள் தொடர்புகள் மற்றும் கலாச்சார பராமரிப்பின் முக்கியத்துவத்தைக் கோடிட்டுக் காட்டினார். இந்தியா-மத்திய ஆசியா இடையே பொருளாதார ஒத்துழைப்பு விரிவுப்படுத்தப்பட்டிருப்பதையும் இது தொடர்பாக போக்குவரத்துத் தொடர்பின் பங்களிப்பையும் அவர் சுட்டிக்காட்டினார். இந்தியா- மத்திய ஆசிய பேச்சு வார்த்தை இந்தியா, மத்திய ஆசிய நாடுகளுக்கிடையே மிகச்சிறந்த இருதரப்பு உறவுகளுக்கு முக்கியத்துவம் அளித்துள்ளது. தங்களின் தூதரக உறவுகள் நிறுவப்பட்ட 30-வது ஆண்டினை இந்தியாவும், மத்திய ஆசிய நாடுகளும் அடுத்த ஆண்டு கொண்டாடவுள்ளன.
1893-ஆம் ஆண்டு சிகாகோவில் சுவாமி விவேகானந்தர் வழங்கிய தலைசிறந்த உரையை பிரதமர் நினைவுகூர்ந்துள்ளார்

1893-ஆம் ஆண்டு சிகாகோவில் சுவாமி விவேகானந்தர் ஆற்றிய தலைசிறந்த உரையை பிரதமர் திரு நரேந்திர மோடி நினைவுகூர்ந்துள்ளார். 1893-ஆம் ஆண்டு இதே நாளில் சிக்காகோவில் சுவாமி விவேகானந்தர் தமது தலைசிறந்த உரைகளுள் ஒன்றை வழங்கியதாக திரு மோடி கூறியுள்ளார். அவரது உரை, இந்தியாவின் கலாச்சாரம் மற்றும் பண்பாடு குறித்த ஒரு பார்வையை உலக நாடுகளுக்கு எடுத்துரைத்தது. ட்விட்டர் பதிவில் பிரதமர் தெரிவித்ததாவது: “செப்டம்பர் 11-ஆம் தேதி, சுவாமி விவேகானந்தருடன் சிறப்பு தொடர்புள்ள தினமாகும். 1893-ஆம் ஆண்டு இதே நாளில்தான் சிக்காகோவில் சுவாமி விவேகானந்தர் தமது தலைசிறந்த உரைகளுள் ஒன்றை வழங்கினார். அவரது உரை, இந்தியாவின் கலாச்சாரம் மற்றும் பண்பாடு குறித்த ஒரு பார்வையை உலக நாடுகளுக்கு எடுத்துக்காட்டியது.” —-
மகாத்மா காந்தி நினைவுநாள், பிரதமர் அஞ்சலி

மகாத்மா காந்தியின் நினைவு நாளை முன்னிட்டு பிரதமர் திரு. நரேந்திர மோடி அவருக்கு அஞ்சலி செலுத்தினார். “पूज्य बापू को उनकी पुण्यतिथि पर शत् शत् नमन। மகாத்மா காந்தியின் நினைவு நாளில், அவர் காட்டிய அகிம்சை பாதையை நாம் அர்ப்பணிப்புடன் தொடருவோம் என்ற உறுதியுடன், அவர் கடைபிடித்த விழுமியங்களையும் பின்பற்றுவோம் என்று பிரதமர் கூறியுள்ளார்.
கொக்ராஜரில் நடைபெற்ற தாக்குதலுக்கு பிரதமர் கடும் கண்டனம்

அசாம் மாநிலம் கொக்ராஜரில் நடைபெற்ற தாக்குதல் குறித்து பிரதமர் திரு நரேந்திர மோடி கவலை தெரிவித்தார். இந்த சம்பவத்தை கடுமையாக கண்டித்துள்ளார். “கொக்ராஜரில் நடைபெற்ற தாக்குதல் குறித்து மிகவும் கவலை அடைந்தேன். நாம் இதை கடுமையாக கண்டிக்கிறோம். தாக்குதலில் உயிரிழந்தோர் குடும்பத்தினர் மற்றும் காயமடைந்தோர் மீது என் எண்ணங்களும் பிரார்த்தனைகளும்” உள்துறை அமைச்சகம் அசாம் மாநில அரசுடன் தொடர்பு கொண்டுள்ளது. நிலைமையை நெருக்கமாக கண்காணித்து வருகிறது” என்று பிரதமர் குறிப்பிட்டுள்ளார்.
பிரதமர் தலைமையில் உகட்டமைப்பு துறைகள் உயர் நிலை கூட்டம்

உள்கட்டமைப்பு திட்டங்களின் செயல்பாடுகளை துரிதப்படுத்த பல்வேறு துறைகளுக்கு இடையேயான பிரச்சனைகளையும் மத்திய-மாநில அரசுகளுக்கு இடையேயான பிரச்சனைகளையும் நிதி அயோக் விரைவாக தீர்க்க வேண்டும் என்று பிரதமர் திரு. நரேந்திர மோடி கூறியுள்ளார். உள்கட்டமைப்பு பிரிவுகளின் உயர் நிலைக் குழு கூட்டத்திற்கு தலைமை வகித்து பேசியபோது இவ்வாறு தெரிவித்தார். எரிசக்தி, நிலக்கரி, புதுப்பிக்கத்தக்க ஆற்றல், துறைமுகங்கள், கடலோர பகுதிகள் வளர்ச்சி, சாலைகள், ரயில்வே என பல்வேறு துறைகளின் உள்கட்டமைப்பு பற்றி நிதி ஆயாக் விளக்கம் அளித்தது. தெளிவாக வரையறுக்கப்பட்ட காலக் கட்டத்திற்குள் மின்சார வசதி இல்லாத 20,000 கிராமங்களில் மின்சாரவசதியை விரைவில் ஏற்படுத்த சம்பந்தப்பட்ட அமைச்சகங்கள் துரிதமாக செயல்பட வேண்டும் எனப்பிரதமர் கேட்டுக்கொண்டார். மொத்த கிராமங்களையும் மின்சார மயமாக்குதலை உறுதி செய்ய சூரிய ஆற்றல், அருகிலுள்ள ரயில் உள்கட்டமைப்பு மூலம் மின்சார இணைப்பு உள்ளிட்ட பல்வேறு புதிய முயற்சிகளை மேற்கொள்ள வேண்டும் என்று அவர் வலியுறித்தினார். தற்போது, செயல்பாட்டில் உள்ள எரிசக்தி ஆலைகளுக்கு நிலக்கரி விநியோகித்தல் குறித்த பிரச்சனை தீர்க்கப்பட்டுள்ளதாகவும் எந்த ஒரு ஆலைகளிலும் நிலக்கரி தட்டுப்பாடு இல்லை எனவும் அதிகாரிகள் பிரதமரிடம் தெரிவித்தனர். நாட்டின் சூரிய சக்தி திறனை அதிகரிப்பதற்கான திட்டங்களை பிரதமர் ஆய்வு செய்தார். அனைத்து முக்கிய (கிரிக்கட்) மட்டைபந்து விளையாட்டு அரங்கங்களிலும் மின் நுகர்வை பொதுவான மின்னாற்றலில் இருந்து சூரிய ஆற்றலுக்கு மாற்றும் முயற்சியில் இந்திய கிரிக்கெட் கட்டுப்பாட்டு வாரியத்தையும் இணைத்து கொள்ளும்படி அவர் ஆலோசனை வழங்கினார். கடலோர மேம்பாடு குறித்த செய்யபாடுகளை பிரதமர் ஆய்வு செய்தார். அப்போது, நீலப்புரட்சி, சாகர்மாலா திட்டத்தின் மூலம் கப்பல் போக்குவரத்தை ஒருங்கிணைத்தல், சுற்றுலா, வட்டார வளர்ச்சி குறித்த தனது வேண்டுகோளை மீண்டும் வலியுறுத்தினார். ரயில் நிலையங்கள் மேம்பாடு மற்றும் நாட்டின் முக்கிய நகரங்கள் வழியில் இயங்கும் ரயில் இணைப்புப் பகுதிகளுக்கு அருகிலுள்ள பகுதிகளின் வளர்ச்சி குறித்த அணுகுமுறையில் ஒரு அடிப்படை மாற்றத்தை உருவாக்குவதற்கு பிரதமர் அழைப்பு விடுத்தார். சமீபத்தில் நடந்த பிளாக்ராக் இந்திய முதலீட்டாளர்கள் உச்சி மாநாட்டில் சர்வதேச முதலீட்டாளர்கள் உடன் நடைப்பெற்ற தனது சந்திப்பை குறிப்பிட்டு பேசுகையில் உள்கட்டமைப்புத் துறையில் நிதி ஒதுக்கீடுகள் இனி ஒரு பிரச்சனையாக இருக்க வாய்ப்பில்லை என்பதை பிரதமர் தெரிவித்தார். முதலீட்டுக்கு உகந்த சுழலை உருவாக்குவதற்கான பணிகளை மேற்கொள்ளுமாறு அனைத்து அரசுத் துறைகளுக்கும் பிரதமர் ஆணையிட்டார். உள்கட்டமைப்பு துறை தொடர்பான அனைத்து அரசு உயர் அதிகாரிகள், பிரதமர் அலுவலக அதிகாரிகள், நிதி அயோக் அதிகாரிகள் பலர் இந்த கூட்டத்தில் கலந்துகொண்டனர்.
ஜனவரி 3 ஆம் தேதியன்று, 2019, பிரதமர் பஞ்சாப் பயணம்

ஜனவரி 3 ஆம் தேதியன்று 2019 பிரதமர் திரு. நரேந்திர மோடி பஞ்சாபிற்கு பயணம் மேற்கொள்ள உள்ளார். ஜனவரி 3 அன்று பஞ்சாப் ஜலந்தரில் 106வது இந்திய அறிவியல் மாநாட்டை பிரதமர் துவக்கிவைத்து, துவக்க உரையாற்றுவார். பிறகு பஞ்சாப் குர்தாஸ்பூருக்கு செல்லும் அவர், பொது கூட்டத்தில் உரையாற்றுவார். பிரதமரின் தொலைநோக்கு பார்வையான நாடு முழுவதும் அறிவியல், தொழில்நுட்பம் மற்றும் புதிய கண்டுபிடிப்புகளை உத்வேகம் அளிக்கும் வகையில், பிரதமர் திரு. மோடி பதவியேற்றது முதல், இது அவர் பங்கேற்கும் ஐந்தாவது இந்திய அறிவியல் மாநாடாகும். 2018-ல் நடைபெற்ற 105 ஆவது மாநாட்டிலும், 2017-ல் நடைபெற்ற 104 மாநாடு, 2016-ல் நடைபெற்ற 103 மாநாடு மற்றும் 2015-ல் நடைபெற்ற 102 மாநாடுகளில் பிரதமர் துவக்க உரையாற்றியுள்ளார்.
பிரதமர் மற்றும் தென் ஆப்பிரிக்கக் குடியரசின் அதிபர் ஆகியோரிடையேயான தொலைபேசி உரையாடல்

பிரதமர் திரு.நரேந்திர மோடி இன்று தென் ஆப்பிரிக்கக் குடியரசின் அதிபர் திரு.சிரில் ரமபோசாவுடன் தொலைபேசியில் உரையாடினார். இரு தலைவர்களும் கோவிட் – 19 கொள்ளை நோயால் உள்நாடு, பிராந்திய மற்றும் சர்வதேசத்துக்கு எதிராக ஏற்பட்டுள்ள சவால்கள் குறித்து தங்களுடைய கருத்துக்களைப் பரிமாறிக் கொண்டனர். தங்கள் நாட்டு மக்களின் நலனைப் பாதுகாக்கவும், அதேசமயம் பொருளாதாரத் தாக்கத்தை குறைக்கவும், தங்களுடைய அரசுகள் மூலம் எடுக்கப்பட்ட நடவடிக்கைகள் குறித்து இருவரும் கலந்தாலோசித்தனர். இந்த சவாலான காலக்கட்டத்தில் இந்தியாவில் இருந்து தென் ஆப்பிரிக்காவுக்குத் தேவையான அத்தியாவசிய மருந்து பொருள்களின் வழங்கலை உறுதி செய்ய அனைத்து நடவடிக்கையும் எடுக்கப்படும் என்று பிரதமர் மோடி உறுதி அளித்தார். இந்த கொள்ளைநோய் காலத்தில், ஆப்பிரி்க்க நாடுகள் கூட்டமைப்பின் தலைவராக இருக்கும் அதிபர் ரமபோசா, கண்டங்கள் அளவிலான ஒருங்கிணைப்புப் பணியில் சிறப்பாகச் செயல்படுவதாக பிரதமர் மோடி பாராட்டு தெரிவித்தார். மேலும், இந்தியா – ஆப்பிரிக்கா இடையிலான நூற்றாண்டுகளை கடந்த நட்புறவு மற்றும் மக்களிடையேயான பரிமாற்றங்கள் ஆகியவற்றை எடுத்துக்கூறிய பிரதமர் மோடி, வைரசுக்கு எதிரான ஆப்பிரிக்காவின் நடவடிக்கைகளில் இணைந்து செயல்பட இந்தியா முழு ஆதரவு அளிக்கும் என்றும் உறுதி அளித்தார்.
இங்கிலாந்தின் புதிய பிரதமராக பதவியேற்ற தெரெசா மேவிற்கு பிரதமர் வாழ்த்து; இந்தியா-இங்கிலாந்தின் உறவினை வலுப்படுத்த திரு. டேவிட் கேமரூன் எடுத்த முயற்சிகளை பாராட்டினார்.

இங்கிலாந்தின் புதிய பிரதமராக பதவியேற்ற திருமதி. தெரெசா மேவிற்கு பிரதமர் திரு. நரேந்திர மோடி வாழ்த்து தெரிவித்துள்ளார். இந்தியா-இங்கிலாந்து இடையேயான உறவினை வலுப்படுத்த திரு. டேவிட் கேமரூன் எடுத்த முயற்சிகளுக்காக பிரதமர் அவருக்கு தனது பாராட்டுகளை தெரிவித்தார். “இங்கிலாந்தின் புதிய பிரதமராக பதவியேற்றதற்காக திருமதி. தெரெசா மேவிற்கு எனது வாழ்த்துகள். இந்தியா-இங்கிலாந்து இடையேயான உறவினை மேலும் வலுப்படுத்த உங்களுடன் இணைந்து செயல்பட காத்திருக்கிறேன். மேலும், இந்தியா-இங்கிலாந்து உறவினை வலுப்படுத்த பல்வேறு முயற்சிகளை மேற்கொண்ட திரு. டேவிட் கேமரூனுக்கு எனது பாராட்டுகள்” என்று பிரதமர் குறிப்பிட்டுள்ளார்.
35-வது பிரகதி உரையாடலுக்கு பிரதமர் தலைமை தாங்கினார்

மத்திய மற்றும் மாநில அரசுகள் தொடர்பான செயல்திறன் மிக்க ஆளுகை மற்றும் திட்டங்களை உரிய நேரத்தில் செயல்படுத்துதல் தொடர்பான தகவல் மற்றும் தகவல் தொடர்பு பல்முனை தளமான பிரகதியின் முப்பத்து ஐந்தாவது உரையாடலுக்கு பிரதமர் திரு நரேந்திர மோடி இன்று தலைமை தாங்கினார். ஒன்பது திட்டங்கள் மற்றும் ஒரு செயல்பாடு உட்பட பத்து விஷயங்கள் குறித்து இன்றைய கூட்டத்தில் ஆய்வு செய்யப்பட்டன. இவற்றில் மூன்று திட்டங்கள் ரயில்வே அமைச்சகம் தொடர்பானதும், மூன்று திட்டங்கள் சாலை போக்குவரத்து மற்றும் நெடுஞ்சாலைகள் துறை அமைச்சகம் தொடர்பானதும் ஆகும். தொழில் ஊக்குவிப்பு மற்றும் உள்நாட்டு வர்த்தகத் துறை, எரிசக்தி அமைச்சகம் மற்றும் வெளியுறவு அமைச்சகம் ஆகியவை தொடர்பான தலா ஒரு திட்டமும் ஆய்வு செய்யப்பட்டன. சுமார் ரூ 54,675 கோடி மதிப்பிலான இந்த திட்டங்கள், ஒடிசா, கர்நாடகா, ஆந்திரப் பிரதேசம், மகாராஷ்டிரா, சத்திஸ்கர், பஞ்சாப், ஜார்கண்ட், பிகார், தெலங்கானா, ராஜஸ்தான், குஜராத், மேற்கு வங்கம், ஹரியானா, உத்தரகாண்ட் மற்றும் உத்தரப் பிரதேசம் ஆகிய 15 மாநிலங்கள் தொடர்பானவை ஆகும். பிரதமரின் மக்கள் மருந்தக திட்டம் குறித்தும் இன்றைய உரையாடலின் போது ஆய்வு மேற்கொள்ளப் பட்டது. உள்கட்டமைப்பு திட்டங்கள் சார்ந்த பிரச்சினைகளை விரைவாக தீர்க்குமாறு அனைத்து அதிகாரிகளையும் பிரதமர் கேட்டுக் கொண்டார். தொழில்நுட்பத்தை பயன்படுத்தி பிரதமரின் மக்கள் மருந்தக திட்டம் குறித்து விரிவான விளம்பரம் செய்யுமாறும், அதன் செயல்திறனை மேம்படுத்துமாறும் மருந்துகள் துறை மற்றும் மாநிலங்கள் மற்றும் யூனியன் பிரதேசங்களை பிரதமர் கேட்டுக்கொண்டார். முந்தைய 34 பிரகதி உரையாடல்களில், ரூ 13.14 லட்சம் கோடி மதிப்பிலான 283 திட்டங்கள் குறித்து ஆய்வு செய்யப்பட்டன. —-